Otrajā adventē dalāmies stāstā par vēl kādu no 335 projekta “Atbalsts izglītojamo individuālo kompetenču attīstībai” izglītības iestādēm - Mores pamatskolu.

Viena no Mores pamatskolas vērtībām ir zaļā domāšana, kas nozīmē, ka bērni mācību procesa ietvaros dabaszinības apgūst ne tikai klasē, bet arī praktiski dabā. Kopīga došanās uz skolas teritorijā esošo siltumnīcu, kur bērni augus paši stāda, vēro un pēta, kļuvusi par ierastu nodarbi.

“Kopā bērni iemācās vai vismaz vēro un no malas redz, kā tas ir - pieskarties zemei, iesēt kādu augu un rūpēties par to. Mācām arī to, ka bez augiem jau mēs nevaram pastāvēt un Zeme ir vienīgā planēta, kur dzīvība ir,” tā Mores pamatskolas dabaszinību skolotāja Ilze Līviņa.

[Mores pamatskola: dabaszinības ne tikai klasē, bet arī dabā](https://www.youtube.com/watch?v=vl9SIGyYlv8)

Paldies ikvienai no skolām par izaugsmi un izciliem panākumiem. Mēs lepojamies ar katru no jums!

Atbalsta pasākumi tiek īstenoti ESF projekta “Atbalsts izglītojamo individuālo kompetenču attīstībai” ietvaros, projekta numurs 8.3.2.2/16/I/001.

